OpenLLM-France/wikimedia huggingface dataset:
# Die Brücke (taldea)

Die Brücke taldea 1905. urtean Dresde hirian (Alemania) Ernst Ludwing artistaren eskutik sortzen den talde espresionista da. XX. mendeko lehen erdialdeko zatian.
Talde alemaniar honek espresionismoari atea zabaldu zion, postinpresionismoaren eta zine zein argazkigintzaren esparruan gertatu ziren aurrerapenen ondoren sortzen diren abangoardia artistikoen artean garrantzitsuenetarikoa izan zen bati hain zuzen.

## Sortzaileak

Sortzaileak, artista alemaniar espresionistak dira, denak Dresdeko hirian arte ikasketak burutu zituztenak.
* Ernst Ludwing Kirchner (1880-1938)
* Erich Heckel (1883-1970)
* Fritz Bleyl (1880-1966)
* Karl Schmidt -Rottluff (1884-1976)
1906. urtean beste bi artista gehituko dira taldera Max Hermann Pechstein (1881 - 1955) eta Emil Nolde (1867 - 1956). 1910. urtean Otto Müller (1874 - 1930).

## Izenaren jatorria

Die Brücke izenak zubia esan nahi du. Kideak Friedrich Nietzsche filosofoaren ideia honetan oinarritu ziren taldea izendatzerako orduan: "gizadiarentzat helburua ez da izatez bizitza bera bizitzea, baizik eta zubiak eraikitzea etorkizun hobe baterantz".

## Ezaugarriak

Margolaritza eta grabatu-teknika landu zuen talde honek garaiko akademizismo burgesarekin apurtu nahi izan zuen; "hauen ustetan arte berri bat sortu beharra zegoen gizarte berri batentzat". Talde honek, aurrerago espresionista guztiek egingo zuten bezala, pentsamolde eta bizimolde burgesak kritikatzen zituen.
Mugimendu eta talde honen helburua sortzaile oro arteaz baliatuz euren barnean zeuden emozioak adierazteko gai izatea zen. Horretarako ertz askoko lerroak zein kolore gogorrak erabiltzen zituzten, eta irudiak desitxuratu ohi zituzten euren izaera karikaturara hurbiltzeko asmoz.
Bestalde, arte mugimendu berri honek zuri eta beltzaren balio adierazkorra ikertu zuen, aurretiko garaietan grabatu-teknikaren bitartez soilik garatu zena Horrez gain, kultura primitibo afrikarretan jarri zuten arreta, eta horren isla garbia euren margolanetan aurki dezakegu.
Euren lanetan Jugendstil arte forma estetikotik hartutako hainbat elementu identifikatu daitezke.
Euren ezaugarri plastiko zein artearen ikuspuntu kritiko eta errebeldea direla eta, askotan Fauvista (Basapizti) talde frantsesarekin alderatu izan dute talde hau.

## Erreferentziak

* 1 2 3 (Gaztelaniaz) VANGUARDIAS DEL SIGLO XX: PINTURA. (Noiz kontsultatua: 2021-05-27).
* ↑ (Gaztelaniaz) «Die Brücke» HiSoUR Arte Cultura Historia 2017-02-23 (Noiz kontsultatua: 2021-05-27).

## Kanpo estekak

* Datuak: Q152778
* Multimedia: Die Brücke / Q152778
# Die Fledermaus

Die Fledermaus (euskaraz: «Saguzarra») Johann Strauss semearen hiru ekitaldiko opereta bat da, Carl Haffner eta Richard Genéeren libretoa duena. Vienako Theater an der Wienen estreinatu zuten 1874ko apirilaren 5ean.

## Pertsonaiak

| Pertsonaia | Tesitura | Estreinaren antzezle-zerrenda, 1874-04-05 (zuzendaria: Johann Strauss II) |
| Gabriel von Eisenstein | tenor edo baritono | Jani Szika |
| Rosalinda | soprano | Marie Geistinger |
| Adele | soprano | Caroline Charles-Hirsch |
| Alfred | tenor | Hans Rüdinger |
| Orlofsky printzea | mezzosoprano | Irma Nittinger |
| Ida | soprano | Jules andereñoa |
| Dr. Falke | baritono | Ferdinand Lebrecht |
| Dr. Blind | tenor | Carl Matthias Rott |
| Frank | baritono | Carl Adolf Friese |
| Ivan | hitz egiten | Gärtner Jn. |
| Frosch | hitz egiten | Alfred Schreiber |
| Dantzaldiaren gonbidatuak eta zerbitzariak |||

## Erreferentziak

* ↑ Euskaltzaindia. (PDF) 195. arauaː Artelanen izenak. Musika. (Noiz kontsultatua: 2024-08-01).

## Kanpo estekak

* Datuak: Q464930
* Multimedia: Die Fledermaus / Q464930
# Die Feen

Die Feen (euskaraz: «Maitagarriak») Richard Wagner musikagilearen hiru ekitaldiko opera erromantikoa da, Carlo Gozziren La donna serpente lanean oinarrituta.
Bere lehen opera osoa izan arren, 1833an moldatua, ez zuen bere estreinaldia ikusi. Municheko Antzerki Nazionalean estreinatu zuten 1888ko ekainaren 29an.
Gaur egun oso gutxi antzeztutako opera da, eta, konpositorearen heldutasun-lanek ez bezala, ez du ohiko opera-errepertorioan tokirik egitea lortu, besteak beste, Cosima Wagner alargunak egilearen heldutasun-lanen antzezpena bultzatzeaz gain, italiartzat jotzen zituen Holandar alderraia baino lehenagoko bere dramak antzeztea eragotzi zuelako.

## Pertsonaiak

| Pertsonaia | Tesitura | Estreinaren antzezle-zerrenda, 1888-6-29 (zuzendaria: Franz Fischer) |
| Maitagarrien erregea | baxu | Victorine Blank |
| Ada, maitagarria | soprano | Lili Dressler |
| Zemina,maitagarria | soprano | Pauline Sigler |
| Farzana, maitagarria | soprano | Marie Sigler |
| Arindal, Tramondeko erregea | tenor | Max Mikorey |
| Lora, arreba | soprano | Adrienne Weitz |
| Morald, mutil-laguna | baritono | Rudolf Fuchs |
| Gunther, Tramondeko gortisaua | tenor | Heinrich Herrmann |
| Gernot, Arindalen laguna | baxu | Gustav Siehr |
| Drolla, Loraren laguna | soprano | Emilie Herzog |
| Harald, Groma Aztiaren jenerala | baxu | Kaspar Bausewein |
| Mezularia | tenor | Max Schlosser |
| Groma Aztiaren ahotsa | baxu | |

## Erreferentziak

* ↑ Millington, Barry, ed. The Wagner Compendium: A Guide to Wagner's Life and Music. Londres: Thames & Hudson, 301 or. ISBN 978-0-500-28274-8..
* Datuak: Q477656
* Multimedia: Die Feen / Q477656
# Daneți

Daneți Errumaniako udalerri bat da, Dolj konderrian. 5.131 biztanle ditu, 95,11 kilometro koadroko azaleran banatuta.

## Herriak

Udalerrian honako herriak daude:
Daneți $^{(en)}$ Brabeți $^{(en)}$ Braniște $^{(en)}$ Locusteni $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q16426438
# Dangan (Galway)

Dangan, irlanderaz: An Daingean, Irlandako Galway hiriaren ipar-mendebaldean dagoen auzo bat da.

## Kanpo estekak

* Datuak: Q61697391
# Dangerous Game (1993ko filma)

Dangerous Game edo Snake Eyes 1993ko Abel Ferrara estatubatuar zinema zuzendariaren filma da.

## Argumentua

Oharra: Atal honek istorio osoa edo amaiera argitzen du.
Eddie Israel zuzendari independenteak bikote baten azken gauari buruzko Mother of Mirrors pelikularen filmaketa hasi du, hein batean Israel berarengan oinarritutako Frankek eta zine komertzialeko izar Clairek antzeztutakoa.

## Aktoreak

* Harvey Keitel: Eddie Israel
* Madonna: Sarah Jennings
* James Russo: Francis "Frank" Burns
* Nancy Ferrara: Madlyn Israel
* Reilly Murphy: Tommy
* Victor Argo: argazki-zuzendaria
* Leonard L. Thomas: Prop guy
* Randy Sabusawa: ekoizlea
* Christina Fulton: ilehoria
* Glenn Plummer: Franken kidea
* Richard Belzer (cameo)
* Annie McEnroe (cameo)
* Sammy Jack Pressman (cameo)
* Werner Herzog: bera

## Erreferentziak

* ↑ www.sansebastianfestival.com

## Kanpo estekak

* Datuak: Q2337429
# Dangerous (Michael Jacksonen albuma)

Dangerous Michael Jackson estatubatuar abeslariaren zortzigarren albuma izan zen. Epic Recordsek 1991ko azaroaren 26an argitaratu zuen eta 1987ko The Original Soul of Michael Jackson nahaste-albumaren ondorengoa izan zen.
Los Angelesko Ocean Way estudioan grabatu zuten eta Bill Bottrell eta Teddy Riley ekoizleekin egindako lehen diskoa izan zen. Historian albumik salduenetariko bat izan zen, 32 miloi ale baino gehiagorekin.

## Erreferentziak

* ↑ Michael Jackson Dangerous Album. .

## Kanpo estekak

* Datuak: Q44104
# Danforth (Illinois)

Danforth Illinoiseko herri bat da. Iroquois konderrian kokatua dago. 2010ean 604 biztanle zituen, 1,21 kilometro koadrotan banatuta.

## Ikus, gainera

* Iroquois konderria

## Kanpo estekak

* Datuak: Q1918026
# Danforth udalerria, Iroquois konderria

Danforth udalerria Ameriketako Estatu Batuetako Illinois estatuko udalerri bat da, Iroquois konderrian. Azken zentsuaren arabera 883 biztanle zituen, 51.64 milia karratu (133.7 km$^2$) eremuan.

## Ekonomia

2020ko zentsuaren arabera, Danforth udalerrian 326 etxebizitza zeuden. Per capita diru-sarrerak 23.894 estatubatuar dolar ziren.

## Kanpo estekak

* Datuak: Q5215928
# Dangerous Beauty

Dangerous Beauty (euskaraz Edertasun Arriskutsua) 1998ko Marshall Herskovitz estatubatuar zinema zuzendariak zuzendutako biografia drama film bat da. 1992an Margaret Rosenthal idazlearen The Honest Courtesan ("Gortesau Zintzoa") liburuan oinarritua dago, hau era berean, Veronica Franco veneziarraren biografia bat da. Catherine McCormack, Rufus Sewell, Oliver Platt, Moira Kelly, Fred Ward eta Jacqueline Bisset aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
XVI. mendean, gorteko emagalduek zenbait pribigilegio zituzten: luxuzko arropak jazten zituzten, poesiak konposatu eta Veneziako Errepublika gobernatzen zuten gizonekin Estatu gaiak eztabaidatzen zituzten. Veronica Franco (Catherine McCormack) gorteko emagaldua Marco Venier (Rufus Sewell) jauntxoaz maitemindu da, baina ezin du berarekin ezkondu, jada Marco beste emakume batekin hitzarmenez ezkontzera baidoa. Orduan, bere amaren aholkuz (Jacqueline Bisset), Veronica hiriko gortesau eder eta erakargarriena bilakatuko da.

## Aktoreak

* Catherine McCormack: Veronica Franco
* Rufus Sewell: Marco Venier
* Oliver Platt: Maffio Venier
* Fred Ward: Domenico Venier
* Naomi Watts: Giulia De Lezze
* Moira Kelly: Beatrice Venier
* Jacqueline Bisset: Paola Franco
* Jeroen Krabbé: Pietro Venier
* Joanna Cassidy: Laura Venier
* Melina Kanakaredes: Livia
* Daniel Lapaine: Serafino Franco
* Justine Miceli: Elena Franco
* Jake Weber: Henrike erregea
* Simon Dutton: Ramberti ministroa
* Grant Russell: Francesco Martenengo

## Kanpo estekak

* Dangerous Beauty filmaren iragarkia ikusgai. Youtube.com (Ingelesez)
* IMDBko fitxa irakurgai (Ingelesez)
* Datuak: Q187999
# Danforth (Maine)

Danforth Ameriketako Estatu Batuetako inkorporatutako herri bat da. Washington konderrian kokatuta dago, Maine estatuan. 587 biztanle ditu, 60,46 kilometro koadroko azaleran banatuta.

## Ikus, gainera

* Washington konderrian

## Kanpo estekak

* Datuak: Q3449517
# Dang barrutia

Dang barrutia Indiako barruti bat da, Gujarat estatuan. 228.291 biztanle ditu 1.764 kilometro koadrotan.

## Mugakideak

Honako barrutiekin egiten du muga:
Navsari district $^{(en)}$ Tapi district $^{(en)}$

## Ikus, gainera

* Gujarat

## Kanpo estekak

* Datuak: Q1135616
* Multimedia: Dang district / Q1135616
# Diviaky nad Nitricou

Diviaky nad Nitricou Eslovakiako udalerri bat da, Prievidzako barrutian kokatuta. 19,86 km²ko azalera du eta 1757 biztanle 2017ko datuen arabera.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q739464
* Multimedia: Diviaky nad Nitricou / Q739464
# Divide konderria (Ipar Dakota)

Divide konderria (ingelesez: Divide County) Ipar Dakotako konderri bat da, Ameriketako Estatu Batuetan. Hiriburua Crosby da. 2010eko zentsuaren arabera 2.071 biztanle zituen, Divide kilometro koadroko azaleran.

## Geografia

Divide konderriak 3.352,04 kilometro koadro ditu. Horietatik 86,62 ura dira. Beste 3.265,42 lurra dira. Biztanleria dentsitatea 0,62 da.

## Demografia

2010eko zentsoan bizi ziren 2.071 pertsonetatik 2.036 txuriak edo hispanoak dira. Horietatik hispano edo latino kategorian 30 dira. 5 beltzak edo afroamerikarrak. 10 amerikar natiboak ziren eta 0 Hawaii edo Pazifikoko irletako natiboak. 6 asiarrak ziren. Bestelako arraza bat kategorian 0 biztanle daude. Bukatzeko euren burua arraza bat baino gehiagotan 14 pertsonek kokatzen zuten.

### Biztanleria piramidea
## Kanpo estekak

* Datuak: Q28311
* Multimedia: Divide County, North Dakota / Q28311
# Divinas palabras (1987ko filma)

Divinas palabras 1987ko José Luis García Sánchez espainiar zinema zuzendariaren film dramatikoa da, Ramón María del Valle-Inclánen izen bereko antzezlanean oinarrituta.

## Sinopsia

Oharra: Atal honek istorio osoa edo amaiera argitzen du.
Mari Gaila Galiziako herri bateko sakristauaren emaztea da. Honek, hidrozefaliarekin jaio zen iloba bat du, bere amak azoka guztietan erakusten duena. Egun batean, haurraren ama hilda agertzen da, eta Mari Gaila eta bere koinata haurraren zaintzagatik mokoka hasiko dira, gaixotasuna bere onurako aprobetxatzeko.

## Aktoreak

* Ana Belén – Mari Gaila
* Francisco Rabal – Pedro Gailo
* Imanol Arias – Septimo Miau
* Esperanza Roy – Rosa, LaTatula
* Aurora Bautista - Marcia
* Juan Echanove – Miguelin

## Kanpo estekak

* Datuak: Q5284065
# Divina

Divina Eslovakiako udalerri bat da, Žilinako barrutian kokatuta. 21,88 km²ko azalera du eta 2399 biztanle 2017ko datuen arabera.

## Historia

Idatzizko lehen aipamena 1325. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q428738
* Multimedia: Divina, Žilina District / Q428738
# Divina Galica

Divina Mary Galica (Bushey Heath, Hertfordshire, Britainia Handia, 1944ko abuztuaren 13a) britainiar auto pilotua eta atleta da. Britainiar Inperioko Ordenako kide bat da, Olinpiar Jokoetan parte hartzeagatik eta automobilismoan egindako ibilbidearengatik.
1 Formulako historian bost emakumeetako bat (María Teresa de Filippis, Lella Lombardi, eta Giovanna Amati italiarrak, Desiré Wilson hegoafrikarra, eta bera).

## Ibilbidea
### Atleta

18 urterekin, bere lehen Olinpiar Jokoetan parte hartu zuen Innsbrucken 1964an, eskian eta slalomean lehiatuz. Hurrengo bi Neguko Olinpiar Jokoetan ere parte hartu zuen, Grenoblen 1968an eta Sapporon 1972an. Britainia Handiko Sky taldeko kapitaina izan zen Olinpiar Jokoetan, eta abiadura-errekorra lortu zuen (124 mph).

### Gidari

Auto lasterketa baterako gonbidapena onartuta, Galica harritu egin zuen gidatzean zuen talentuarekin. Behin-behinean beste lasterketa batzuetan parte hartu zuen, karting-ean, kirol autoetan, eta laburki Hesketh Racing taldearentzako 1 Formulan. Renault Formulan, Vauxhall Lotus Formulan eta 2 Formulan aritu zen.
Skip Barber gidaritza eskolako presidenteorde nagusia da.

## Emaitzak
### 1 Formula

| Urtea | Auto-taldea | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Kok. | Puntuak |
| 1976 | ShellSport Whiting | BRA | RSA | USW | ESP | BEL | MON | EES | FRA | GBRDNQ | GO | AUT | ZED | ABI | CAN | AEB | JPN | NC | 0 |
| 1978 | Olympus Cameras with Hesketh | ARGDNQ | BRADNQ | RSA | USW | MON | BEL | ESP | EES | FRA | GBR | GO | AUT | ZED | ABI | AEB | CAN | NC | 0 |
| Iturria: ||||||||||||||||||||

## Sariak eta aintzatespenak

* Britainiar Inperioko Ordenaren kidea

## Erreferentziak

* ↑ (Ingelesez) «Davina Galica Biography, Age, Height, Husband, Net Worth, Family» Celebrity Age Wiki (Noiz kontsultatua: 2024-07-17).
* ↑ Formula 1 Driver | Divina Galicia | Lunchtime Today | 1975
* 1 2 3 4 5 «Divina GALICA • STATS F1» www.statsf1.com.
* ↑ (Ingelesez) Owen, Oliver. (2019-05-18). «Meet Divina Galica, the fearless, British F1 driver who proved women can race against - and challenge - the men» The Telegraph ISSN 0307-1235. (Noiz kontsultatua: 2024-07-17).
* ↑ (Gaztelaniaz) «Las cinco precursoras» Diario AS 2009-02-22 (Noiz kontsultatua: 2024-07-17).
* ↑ Viva F1. Formula One at the Olympics. .
* ↑ (Gaztelaniaz) «10 mujeres piloto que impresionaron en la Fórmula 1» Car and Driver 2023-03-08 (Noiz kontsultatua: 2024-07-17).

## Ikus, gainera

* 1 Formulako emakume pilotuen zerrenda

## Kanpo estekak

* Diepraam, Mattijs. (1999). «Female speed addict» 8W.
* «Driver: Galica, Divina» Autocourse Grand Prix Archive.
* «Divina Galica GBR» Ski-DB.com.
* «Driver: Divina Galica» ChicaneF1.com. (World Championship stats.)
* Datuak: Q233449
* Multimedia: Divina Galica / Q233449
# Divignano

Divignano Italiako udalerri bat da. Novarako probintzian kokatuta dago, Piemonte eskualdean. 1.414 biztanle ditu, 5,1 kilometro koadroko azaleran banatuta.

## Mugakideak

Divignanok honako udalerri hauekin egiten du muga:
Agrate Conturbia Borgo Ticino Marano Ticino Mezzomerico Pombia Varallo Pombia

## Kanpo estekak

* Datuak: Q22203
* Multimedia: Divignano / Q22203
# Divina Pastora

Divina Pastora Brasilgo udalerri bat da, Sergipe estatuan kokatua. 4.340 biztanle ditu 90,328 km²ko eremuan.

## Ikus, gainera

* Sergipe

## Kanpo estekak

* Datuak: Q1802021
* Multimedia: Divina Pastora / Q1802021
# Divi Kervella

Divy Joseph Kervella, Divi Kervella izenez ezagunagoa, (Clamart, 1957ko otsailaren 21a – Trégastel, 2017ko abenduaren 28a) bretainiar idazle, itzultzaile eta hizkuntzalaria izan zen, Frañsez Kervella idazlearen semea.

## Ibilbide profesionala

Haurrentzako liburu ugari itzuli zituen bretainierara. Bere azken lana Nikolazig e brezhoneg izan zen, Jean-Jacques Sempé eta René Goscinnyren Nikolas Txiki liburu bildumaren itzulpena. Komikiak ere itzulti zituen: Tintinen abenturen lau atal, Asterixen bat eta Le Chat.
Lexikografiaren inguruko hainbat lan idatzi zituen, hala nola Vocabulaire argotique breton, eta 2005ean bretainierazko testuliburu bat argitaratu zuen Assimil argitaletxean.
Ofis Publik ar Brezhonegekin aritu zen elkarlanean, eta aldizka Bretainiako banderei buruzko artikuluak argitaratu zituen Bannieloù Breizh erakundearen Al Lumanidig aldizkarian. Erakunde horretako administrazio kontseiluko presidentea izan zen.
Patrick Prado antropologoaren arabera, Divi Kervella bretonologo onenetarikoa izan zen.

## Lanak

* Emblèmes et symboles des bretons et des celtes (1998)
* Le breton de poche (2001)
* Légendaire celtique (2001)
* Geriaoueg luc'hajoù ar brezhoneg, Vocabulaire argotique breton (2003)
* Petit guide des noms de lieux bretons (2007)
* Guide des drapeaux bretons et celtes (Mikael Bodlore-Penlaezekin batera, 2008)
* Atlas de Bretagne / Atlas Breizh (Mikael Bodlore-Penlaezekin batera, 2011)
* Le breton sans peine (2015)
* Parle-moi breton (2011)
* Nikolazig e brezhoneg (itzulpena, 2013)

## Erreferentziak

* ↑ (Frantsesez) «Langue bretonne : décès de Divi Kervella» Ouest-France 2018-01-06 (Noiz kontsultatua: 2024-07-27).
* ↑ (Frantsesez) Gourin, Didier. «Grâce à lui, le Petit Nicolas parle breton» Ouest-France 2013-11-07 (Noiz kontsultatua: 2024-07-27).
* ↑ (Frantsesez) Chevalier, Gwendal. «Gallo et breton: Complémentarité ou concurrence ?» Cahiers de sociolinguistique 12 (1): 75-109. 2008-04-01 ISSN 1273-6449..
* ↑ (Bretainieraz) «Bannieloù Breizh, dizoloit bed bannieloù Breizh, Gwenn ha du, Kroaz du, Erminig» Bannieloù Breizh jatorrizkotik artxibatua (artxibatze data: 2015-08-24) (Noiz kontsultatua: 2024-07-27).
* ↑ (Frantsesez) «Comptes rendus» Ethnologie française 36 (3): 557. ISSN 0046-2616. (Noiz kontsultatua: 2024-07-27).
* ↑ (Frantsesez) «Drapeaux. Un guide pour 550 flammes bretonnes» Le Télégramme 2008-07-29 jatorrizkotik artxibatua (artxibatze data: 2013-12-30) (Noiz kontsultatua: 2024-07-27).

## Kanpo estekak

* Datuak: Q3032259
# Diviacka Nová Ves

Diviacka Nová Ves Eslovakiako udalerri bat da, Prievidzako barrutian kokatuta. 13,37 km²ko azalera du eta 1780 biztanle 2017ko datuen arabera.

## Historia

Idatzizko lehen aipamena 1270. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q387540
* Multimedia: Diviacka Nová Ves / Q387540
# Divide et impera

Divide et impera (Banandu eta garaitu) boterea atxikitzeko etsaien artean zatiketa eragiten duen estrategia politikoari deritzo, etsaien banakako indarra txikitu eta horiei aiseago aurre egin ahal izateko.

## Ikus, gainera

* Ad hominem argudioa
* Agente zirikatzaile
* Astroturfing
* Bandera faltsuko operazio
* Gerra psikologiko
* Gorroto-diskurtso
* Propaganda beltz

## Kanpo estekak

* Datuak: Q68951
# Dermatitis atopiko

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Dermatitis atopikoa edo ekzema alergikoa bularreko haurretan agertzen diren lesio eritematoso-besikulosoak da, oso pruriginosoak, batez ere aurpegian, larruazaleko tolesetan kokatuak (ukondoan, belaunatzean, garondoan, belarrien atzealdean) eta heda daitezkeenak. Umeen familian alergia-kasuak agertu ohi dira. Lesioak, broteka eboluzionatzen dutenak, berez gutxitu eta desagertzen dira edota tratamenduaren eraginez. Ekzema konstituzional hau askotan ekzema alergiko izendatzen da horregatik, baina etiologia ez dago batere argi oraindik. Azaleko gaixotasunik arruntenetariko bat da baina bere zergatiak oraindik ezezagunak dira.

## Erreferentziak

* ↑ Euskalterm: [Hiztegi terminologikoa] [2001]
* ↑ Darsow, U; Raap, U; Ständer, S. (2014.). Carstens E, Akiyama T ed. Itch: Mechanisms and Treatment. 3 Boca Raton: CRC Press.
* ↑ Tollefson MM, Bruckner AL; Section On Dermatology. (2014ko abendua). «Atopic dermatitis: skin-directed management» Pediatrics 134 (6): e1735-44. doi:10.1542/peds.2014-2812. PMID 25422009..

## Kanpo estekak

* Datuak: Q268667
* Multimedia: Atopic dermatitis / Q268667
# Dermatitis seborreiko

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Dermatitis seborreikoa edo sebo-ekzema seborrearekin zerikusia duten lesio eritematoso-ezkatatsu guztiak biltzen dituen terminoa da. Normalean itxura koipetsua duten lesio hauek bularraren erdialdean ikusten dira gehienetan, zilborrean, iztondo eta galtzarbeko tolesetan, buruko ile-larruan, belarrien atzealdean edo bekainetan, baina zenbait kasutan barreia daitezke. Itxura kliniko eta histologikoa oso aldakorra da, kasu batetik bestera. Kausa ezezaguna da baina litekeena da jatorri genetiko eta anbientala izatea.

## Erreferentziak

* ↑ Euskalterm: [Hiztegi terminologikoa] [1997]
* ↑ (Ingelesez) Borda, Luis. (2015). «Seborrheic Dermatitis and Dandruff: A Comprehensive Review» Journal of Clinical and Investigative Dermatology 3 (2) doi:10.13188/2373-1044.1000019..

## Kanpo estekak

* Datuak: Q448310
* Multimedia: Seborrhoeic dermatitis / Q448310
# Dermatofito

Dermatofitoak ehun keratinizatua parasitatzen duten onddo hialinoak dira. Onddo horiek keratinofilikoak (keratinarekiko afinitatea erakusten dute) eta keratinolitikoak (keratina metabolizatzen dute) dira, eta horrek esan nahi du gizakiarengan eta animaliengan azala, ilea eta azazkalak parasitatu ditzaketela. Bere arbasoak Paleozoiko arokoak direla uste dute. Dermatofitos izenak ez du zerikusirik sailkapen taxonomiko ofizial batekin. 1934an, Chester W. Emmonsek hiru onddo genero bildu zituen, hala nola dermatofitoak: Trichophyton, Microsporum eta Epidermophyton, eta sailkapen hori gaur egun ere erabiltzen da.

## Espezieak

* Microsporum
    Microsporum canis
    Microsporum gypseum
    Microsporum audouinii
    Microsporum ferrugineum
* Trichophyton
    Trichophyton rubrum
    Trichophyton tonsurans
    Trichophyton interdigitale
    Trichophyton mentagrophytes
    Trichophyton violaceum
    Trichophyton verrucosum
* Epidermophyton
    Epidermophyton floccosum

## Erreferentziak

* ↑ Patricia Manzano-Gayosso. 2010 Dermatofitos: Ecología y Morfología en: Méndez-Tovar [Editor] López-Martínez [Editor] Hernández-Hernández [Editor] Actualidades en Micología Médica 5ª Ed. México: Facultad de Medicina, UNAM (ISBN:978-607-02-1416-5)
* ↑ Víctor M. Tarango Martínez. 2010 Dermatofitosis: Epidemiología y cuadros clínicos en: Méndez-Tovar [Editor] López-Martínez [Editor] Hernández-Hernández [Editor] Actualidades en Micología Médica 5ª Ed. México: Facultad de Medicina, UNAM (ISBN:978-607-02-1416-5)
* ↑ Geer DL: An overwiew of common dermatophytes. J Amer Acad Dermatol 1994;31:S112-16

## Kanpo estekak

* Datuak: Q613894